Heimildir Variety kvikmyndaritsins herma að The Crown leikarinn Matt Smith , sé genginn til liðs við Star Wars : Episode IX , sem er nú sem stendur í tökum í Bretlandi . Óvíst er hvort að þessi fyrrum Dr. Who leikari verði í liði uppreisnarmanna , eða á „ myrku hliðinni “ . Fyrir í leikhópnum er fólk eins og Daisy Ridley , John Boyega , Oscar Isaac og Adam Driver , ásamt nýliðunum Keri Russell , Richard E. Grant , Dominic Monaghan og Naomi Ackie . Billy Dee Williams mætir aftur til leiks eftir langa fjarveru í hlutverki Lando Calrissian , og Carrie heitin Fisher verður Leia Organa prinsessa á ný , en notað verður myndefni sem tekið var upp fyrir Star Wars : The Force Awakens . Fisher lést í desember ár 2016 , 60 ára að aldri . Mark Hamill snýr aftur í hlutverki Loga Geimgengils , og Anthony Daniels mun sömuleiðis verða C - 3 PO á ný . J.J. Abrams , sem leikstýrði Star Wars : The Force Awakens , snýr nú aftur í leikstjórastól , eftir að Colin Trevorrow hætti vegna listræns ágreinings . Matt Smith var tilnefndur til Emmy verðlauna fyrir túlkun sína á Filippusi eiginmanni Elísabetar Englandsdrottningar í The Crown . Næst er hægt að berja Smith augum í Charlie Says , þar sem hann leikur fjöldamorðingjann Charles Manson . Sú mynd verður frumsýnd á kvikmyndahátíðinni í Feneyjum nú á sunnudaginn kemur .